ምላሽ እዛ ሕቶ ከይሓዝኩ ኣይክፍለዮን እየ ንሰሎሞን። "ድሕሪ ናጽነት ኵሉ ዝተባህለን ዝተገብረን እናጸሓፍኩ እእክቦ ነይረ" ግን ዳሕራይ እቲ ዝወሃብ ዝነበረ መብጽዓን እቲ ዝግበር ዝነበረ ተግባራትን ምስተፋለለየኒ፡ ፖለቲካ ምሒር ኣጽሊኡኒ ቕሒረ፡ ነቲ ንነዊሕ እዋን ዝኣከብኩዎ ጽሑፍ ጕሒፈዮ ..." ይብል ሰሎሞን፡ ግን ጠቕሊሉ ዘዋደቖ ኣይመስልን። ካብ ገድሊ ናብ ገድሊ እዚ ኣብ ኣዲስ ኣበባ ዝተወልደ ቖልዓ ሰውራ፡ ሕጂ ማእከላይ ዕድመ ዝበጽሐ ተጋዳላይ ሰሎሙን ወልደሚካኤል ኣብ ቤት-ትምህርቲ ላሳለ (ኣስመራ) ገለ ሒደት ክፍልታት ተማሂሩ እዩ ብ1977 ተጋዲሉ። ኣብ ሜዳ ብዙሕ ርእዩን ተሞኲሩን ድሕሪ ናጽነት ምስ ዘይተጸበዮ ምዕባሌ ስለዝተራጸመ ተሰዲዱ ካልእ ዓይነት ገድሊ የሕልፍ ኣሎ። ግን ከነሕጽሮ፡ ሰሎሞን ከም ብዙሓት መሰልቱ ተጋደልቲ፡ ተጋዲሉ ንገድሊን ብደሆታት ስደት ዝሰዓረን ሰብ እዩ። ኣብ ትምህርቲ ፈለማ ብምሕደራ ንግድ (ቢዝነስ ኣድሚኒስትሬሺን) ብዲፕሎማ ተመሪቑ። ዳሕራይ ንማስተርስ ክቕጽል ፈቲኑ ግን ህይወት ስለዝኸበዶን ክሰርሕ ስለዝደለየን ትምህርቱ ኣሞንጉዩ፡ ንሓደ ዓመት ኦራል ሂስትሪ ኣጽኒዑ። ኣብ ብሪቲሽ ሙዜም ከኣ ንሸሞንተ ዓመት ሰሪሑን ኣብ ስራሕ በሊሑን ተማሂሩን። እቲ ስራሕ ብቑጠባዊ ቅልውላው ዓለም ተጸልዩ ሰራሕተኛታት ምስተነከዩ፡ ንሓዋሩ ዘስርሖ ዓውዲ መሪጹ ንሕሙማን አእሙሮ ዝከታተል ናይ ሰለስተ ዓመት ስነ-ሓሳብን ግብራዊ ትምህርትን ወሲዱ ብኣልያ ሕሙማን ተመሪቑ ነርስ ኮይኑ ይሰርሕ ኣሎ። " እቲ ኩሉ ኒሕ ካብ ስድራ ድዩ ካብ ሰውራ?" እታ ዝደልያ ሕቶ ኣቐረብኩሉ። " ካብ ስድራ ሰውራ እዩ። ስድራ ሰውራ እዮም ምሂሮሙና። ክገብሮ እየ እንተይልካ ከምዝግበር ምሂሮሙና ጥራሕ ዘይኮነ፡ ምስ ዓበይቲ ብደሆታት እናተጠማጠሙ እናተበላሓቱ ክግበር ከምዝከኣል ብግብሪ ኣርእዮም ምሂሮሙና። ከይዝርዝረልካ ጸብጺብካ ኣይውዳእን እዩ" ኢሉ አሕጺሩዎ። ሰሎሙን ከም ብዙሓት መሰልቱ ተጋደልቲ ቤት ትምህርቲ ሰውራ ነበር ኣብ ሓደ እዋን ክልተ ነገር እናዓመመ እናሰርሐን እናተማህረን ሓዳር እናኣለየን ኣብ ዘተኣማምን ናይ ህይወት ደረጃ በጺሑ ኣሎ። ኩሉ ግዜ ግን በታ ዝተጋደለላ ሃገርን ንእስነቱ ዝኸፈለሉ ዕላማ ቃልስን ይሓስብ። መጻእቲ ወለዶ መታን ክርህዎም ዝተሳተፎ ቃልሲ፡ ዓሰርተታት ኣሻሓት መንእሰያት ንስደት ከፋኑ ክርእን ኣብ ሰሃራን ባሕርን ስቓዮም ክሰምዕን ግን ኣይድቅስን። እንተኾነ ተስፋ ኣይቆርጽን - ኤርትራን ህዝባን ሓደ መዓልቲ ርህዩዎም ቀሲኖም ክርእዮም ከኣ ቀትርን ለይትን ይሓልም። ዕላልና ኣብ ምዝዛሙ ስለምንታይ ሃለቃ ከምዝተባህለ ክሓቶ ደለኹ። "ስለምንታይ ሃለቃ ተባሂልካ?" "ሓደ መዓልቲ ጸጕረይ ብላማ ምስ ላጸኹዎ ሃለቃ መሲልካ ኢሎምኒ ... ብእኣ ኣቢላ ኸኣ ለጊባትኒ" ብምባል "ደሓን ሕደር ኣብ ጠጥዑሙ የራኽበና" ኢሉኒ ተዓዝረ። ክሳብ ዝኽወለኒ ከኣ ነቲ ኣብ ተቓለስቲ ዝርእዮ፡ ዘይውዳእ ኒሕ፡ ዝሕጥ ዘይምባል፡ ተዓንቂፍካ ብድድ ምባል፡ ምስ ግድላት ህይወት ምቁሩቛስ ዝኣመሰሉ ብልጫታት ካበይ ከም ዝመንጭዉ ክሓስብ ንባዕለይ ኣብ ሓሳባት ጠሓልኩ። ርግጸኛ እየ ጻዕሩን ሓርኮትኮቱን ንብጾቱ፡ ነቶም ብኣሽሓት ዝቝጸሩ ኣብ ስደት ዘሎዉ ዋርሳይ መንእሰያትን ኣርኣያ ከም ዝዀኖም ኣይስሕቶን ግዲ ይኸውን ብምባል ኖት ዝጽሕፈላ ዝነበርኩ ኖት ቡከይ ጠርነፍኩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
